Viljar Lubi

Viljar Lubi on õppinud Hugo Treffneri Gümnaasiumis ja lõpetanud 1999. aastal cum laude Tartu Ülikooli majandusteaduskonna rahvamajanduse erialal. Ta kaitses 2002. aastal magistritöö politoloogias Tallinna Pedagoogikaülikoolis. Bakalaureuseõpingute kõrvalt töötas Lubi ettevõttes Eesti Kindlustus AS. 

Lubi on end täiendanud 2000. aastal Eesti Diplomaatide Koolis rahvusvaheliste suhete ja Euroopa integratsiooni kursusel ning 2001. aastal Sussexi Ülikoolis Ühendkuningriigis Euroopa uuringute erialal. 

Aastail 1999–2011 töötas Lubi Välisministeeriumis, algul pressi- ja infoosakonnas, seejärel välismajanduse ja arengukoostöö osakonnas, Eesti suursaatkonnas Londonis, Euroopa Liidu osakonna üldasjade büroo direktorina ja Eesti suursaatkonna nõunikuna Washingtonis. 

2011–2012 töötas Viljar Lubi Majandus- ja Kommunikatsiooniministeeriumis Euroopa Liidu ja rahvusvahelise koostöö osakonna juhatajana. 

2013–2016 oli ta Eesti suursaadik Indias, resideerides New Delhis. Ta oli Eesti esimene Indias resideeriv suursaadik ning Eesti saatkond New Delhis avatigi 2013. aastal.Eesti uus suursaadik Indias andis üle volikirja Välisministeeriumi pressiteade, 23.01.2013 Samal ajal oli Lubi ka akrediteeritud suursaadik Myanmaris ja Sri Lankal."Viljar Lubi" Rahvusvaheline Kaitseuuringute Keskus (vaadatud 30.01.2025) 

2016–2021 oli Lubi Majandus- ja Kommunikatsiooniministeeriumi majandusarengu asekantsler.MKM-i majandusarengu asekantslerina asus tööle Viljar Lubi ERR, 15. veebruar 2016 

Ta määrati mais 2021 Eesti suursaadikuks Suurbritannia ja Põhja-Iiri Ühendkuningriigis.President nimetas ametisse suursaadiku Ühendkuningriigis ERR/BNS, 11. mai 2021 (vaadatud 30.01.2025) Juunis 2025 vabastas president Alar Karis ta sellest ametist. 
25. augustil 2025 nimetas president Viljar Lubi Eesti Vabariigi erakorraliseks ja täievoliliseks suursaadikuks Monaco Vürstiriigis ja Tuneesia Vabariigis, asukohaga Pariisis.

Tunnustus
 2015 Eesti Kaubandus-Tööstuskoja III klassi aumärk 
 2025 KAITSEMINISTEERIUMI III KLASSI TEENETERIST

Isiklikku
2013. aasta seisuga oli Viljar Lubil tütar ja poeg. Lisaks eesti keelele räägib Lubi inglise, vene ja prantsuse keelt.

Viited

Välislingid

 "Suursaadik Hr. Viljar Lubi" Eesti suursaatkond, London
 "Viljar Lubi" Rahvusvaheline Kaitseuuringute Keskus
 Viljar Lubi, "Briti ettevõtjad ootavad valitsuselt julgeid otsuseid" ERR, 14. november 2024

Kategooria:Eesti suursaadikud Suurbritannias
Kategooria:Tartu Ülikooli majandusteaduskonna vilistlased
Kategooria:Hugo Treffneri Gümnaasiumi vilistlased
Kategooria:Sündinud 1966